
Fenološki razvoj vinske trte 
Na območju vinorodnega pod okoliša Šmarje – Virštanj, Slovenskih Konjic in Spodnje Savinjske doline je vinska trta v povprečju na opazovane lokacije in sorte v fenološki fazi BBCH 53-55 (socvetja jasno vidna do socvetja nabrekla).
Peronospora in oidij vinske trte
Vremenska napoved napoveduje nadaljevanje toplega in nestanovitnega vreme s pogostimi plohami in nevihtami, kar ustvarja pogoje za nadaljnje primarne okužbe s peronosporo vinske trte. Zato svetujemo, da nadaljujete škropljenje z enim od kombiniranih sistemično ali polsistemično delujočih pripravkov kot so: Alllum (2,5 kg/ha), Ampexio (0,5 kg/ha), Cymbal (0,125kg/ha), Folpan gold (2 kg/ha), Reboot (0,4 kg/ha), Twingo (3 kg/ha), Valis F (2 kg/ha), Ovrego (0,8 L/ha), Orondis ultra (0,67 L/ha), Zorvec vinabel (0,38 L/10.000 m2 tretirane površine listne stene, največji dovoljeni odmerek 0,6 L/ha ), Sfinga Extra WDG (1,5 kg/ha), Mikal Flash (4kg/ha), Momentum trio (3kg/ha). Škropljenje lahko opravite tudi s pripravkoma na osnovi a.s. ciazofamid kot je Videryo F (2,5 L/ha) ali Mildicut (4 L/ha). 
Pripravkom Allum, Cymbal, Orondis dodajte polovični odmerek enega od kontaktnih fungicidov.
Prav tako lahko uporabite pripravke na osnovi kalijevaga fosfonata Foshield (1 L/ha), Soriale LX oz. LBG -01F34 4 L/ha- pri samostojni rabi ali 3 L/ha – pri kombinirani uporabi s fungicidi na osnovi a.s. folpet ali Delan pro (3L/ha). 
Presledki med škropljeni naj bodo dolgi od 8 do 10 dni.
V ekološki pridelavi za zatiranje peronospore uporabite enega izmed pripravkov na osnovi bakra kot so: Badge WG, Cuprablau Z 35 WG, Cuprablau Z 35 WP, Cupoxat, Kocide 2000 ali Nordox 75 WG.
Za delno zmanjševanje okužb s peronosporo in oidijem vinske trte lahko uporabite pripravek Fytosave (2L/ha) – registriran tudi v ekološki pridelavi. Sredstvo FYTOSAVE je fungicid iz skupine signalnih molekul (elicitorjev), ki sprožijo imunski odziv rastlin.
Za zatiranje oidija dodajte pripravke na osnovi močljivega žvepla kot so:
	Pripravek
	Odmerek

	Cosan, Kumulus DF, Pepelin, Microthiol special, Microthiol disperss Thiovit Jet, Vindex 80 WG, Sulfar
	3 - 8 kg/ha

	Cosavet DF, Močljivo žveplo Karsia DF
	3,6 - 8 kg/ha

	Biotip Sulfo 800 SC, Pol- Sulphur 80 WG, WP, Pol- Sulphur 800 SC
	4 L/ha

	Azumo WG
	4 - 8 kg/ha

	Vertipin od 7 razprtih listov dalje
	5 - 7,5 L/ha

	Cosinus
	8 kg/ha


Ob toplem vremenu z visoko nočno in jutranjo relativno zračno vlago lahko pričakujemo povečano nevarnost za okužbe z oidijem vinske trte. V vinogradih, kjer ste že v preteklem letu imeli težave z obvladovanjem oidija za preprečevanje okužb uporabite enega od naslednjih pripravkov: Sercadis (0,15 L/ha), Karathane Gold 350 EC (0,5 L/ha), Kusabi 300 SC (0,15 L/ha), Topas 100 EC(0,3L/ha), Score 250 EC (0,2 L/ha), Difcor 250 EC (0,12 L/ha), Spirox D (0,5 L/ha), Unicorn DF (2,2 kg/ha) ali uporabite pripravke, ki vsebujejo samo aktivno snov tebukonazol kot so: Folicur EW 250 (0,4 L/ha), Orius 25 EW (0,4 L/ha) ali Tebusha 25%EW (0,4 L/ha). 
Za zmanjševanje okužb z oidijem lahko uporabite pripravke na osnovi mikroorganizmov kot so Sonata (5L/ha), Serenade ASO (8 L/ha)- registracija samo za namizno grozdje, Taegro (0,185 – 0,37 kg/ha); od začetka cvetenja pa tudi pripravka na osnovi kalijevega hidrogen karbonata kot sta: Karbicure (5kg/ha) ali Vitisan (6 kg/ha). Prav tako lahko za zatiranje oidija uporabite biotični fungicid AQ-10 (35 g/ha). Vsi navedeni pripravi so registrirani tudi v ekološki pridelavi. 
Toča
V primeru toče dajte prednost kombiniranim pripravkom, ki vsebujejo a.s. folpet kot so: Folpan gold, Twingo, Valis F, Sfinga extra, Mikal Flash ali Momentum trio. Navedenim pripravkom priporočamo dodajanje sredstev za  krepitev rastlin kot so: Algo-Plasmin, Drin, Basfoliar aktiv, Protifert LMW in podobnih.
Ameriški škržatek 
Pri pregledu vinogradov na prisotnost ameriškega škržatka, prenašalca zlate trsne rumenice, najdemo ličinke prvega razvojnega stadija - L1. O bionomiji razvoja in optimalnih rokih zatiranja vas bomo sproti obveščali. 

